Číslo spisu: 7022/2025/OŠ/19017 Bratislava 24. 04. 2025

Mestská časť Bratislava-Petržalka, Kutlíkova 17, 851 02 Bratislava v zmysle § 4 zákona č. 596/2003 Z. z. o štátnej správe a školskej samospráve a o zmene a doplnení niektorých zákonov v znení neskorších predpisov vyhlasuje

**výberové konanie**

**na obsadenie miesta riaditeľa Základnej školy, Gessayova 2, 851 06 Bratislava
s predpokladaným nástupom od 1. augusta 2025**

**Ponúkaný plat:**

V zmysle zákonač. 553/2003 Z. z. Zákon o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov a nariadení vlády Slovenskej republiky č. 296/2022 Z. z., ktorým sa ustanovujú zvýšené stupnice platových taríf zamestnancov pri výkone práce vo verejnom záujme

[**https://www.minedu.sk/data/files/11793\_platove-tarify-pz-a-oz-a-zvysenie-platovych-tarif-v-zavislosti-od-dlzky-zapocitanej-praxe-ucinne-od-192023-pdf-15843-kb.pdf**](https://www.minedu.sk/data/files/11793_platove-tarify-pz-a-oz-a-zvysenie-platovych-tarif-v-zavislosti-od-dlzky-zapocitanej-praxe-ucinne-od-192023-pdf-15843-kb.pdf)

**Požadované kvalifikačné a iné predpoklady:**

* kvalifikačné predpoklady pre výkon pedagogickej činnosti a pre príslušný druh a typ školy podľa zákona MŠVVaM SR č. 138/2019 Z. z. o pedagogických zamestnancoch
a odborných zamestnancoch a o zmene a doplnení niektorých zákonov, ktorým sa ustanovujú kvalifikačné predpoklady pre výkon pracovnej činnosti v príslušnej kategórii alebo podkategórii pedagogického zamestnanca,
* bezúhonnosť,
* zdravotná spôsobilosť,
* ovládanie štátneho jazyka,
* najmenej 5 rokov pedagogickej činnosti podľa § 3 ods. 5 zákona 596/2003 Z. z. v znení neskorších predpisov.

**Inými požadovanými predpokladmi sú:**

* znalosť a orientácia vo všeobecne záväzných právnych predpisoch týkajúcich ZŠ,
* orientácia v problematike primárneho vzdelávania,
* znalosť práce PC (Word, Excel, internet),
* osobnostné a morálne predpoklady,
* vítané sú skúsenosti v oblasti riadenia základných škôl.

**Zoznam požadovaných dokladov:**

* prihláška do výberového konania,
* vyplnený osobný dotazník (tlačivo ŠEVT),
* štruktúrovaný životopis,
* overený doklad o dosiahnutom vysokoškolskom vzdelaní II. stupňa v požadovanom štúdijnom odbore,
* doklad o potvrdení pedagogickej praxe,
* čestné prehlásenie o bezúhonnosti,
* lekárske potvrdenie o telesnej a duševnej spôsobilosti pre výkon činnosti učiteľa a vedúceho pedagogického zamestnanca,
* návrh koncepcie rozvoja základnej školy na 5 ročné funkčné obdobie (v rozsahu 3 strán, typ písma Times New Roman, veľkosť písma 12, jednoduché riadkovanie, z každej strany listu okraj 2,5 cm, so zarovnaním do bloku),
* kópie dokladov o absolvovanom ďalšom vzdelávaní,
* písomný súhlas na spracovanie osobných údajov pre potreby výberového konania podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

Písomné prihlášky pošlite alebo osobne doručte v zalepenej obálke do podateľne **Miestneho úradu mestskej časti Bratislava-Petržalka, Kutlíkova 17, 851 02 Bratislava,**

najneskôr do **27. 05. 2025** do **12:00 h** s označením na obálke **„Výberové konanie ZŠ Gessayova 2 - neotvárať“** s uvedením odosielateľa. Termín, čas a miesto výberového konania bude oznámené uchádzačovi, ktorý spĺňa požadované kvalifikačné a iné predpoklady a doložil všetky požadované doklady, najmenej 7 dní pred jeho uskutočnením.

 Ing. Ján H r č k a, v . r.

 starosta